## L’IVC presenta la programació d’este cap de setmana en el Teatre Arniches

*** El divendres 22 de novembre es presenta una peculiar visió del *Cuento de Navidad*, en doble sessió a les 19:30 i a les 20:00 hores
* La guanyadora del Max a la millor intèrpret de dansa 2024, Christine Cloux, presenta *Corps Seul* el dissabte 23 de novembre, a les 20:00 hores**

La Conselleria d’Educació, Cultura, Universitats i Ocupació, a través de l’Institut Valencià de Cultura, presenta en el Teatre Arniches d’Alacant *Cuento de Navidad*, de La Société de la Mouffette, i *Corps Seul*, de la valenciana Christine Cloux.

El 22 de novembre l’IVC oferix quatre sessions d’una particular versió del clàssic de Dickens *Cuento de Navidad*: dos de les quals emmarcades en la Campanya Escolar de l’Arniches, i les altres dos a les 19:30 i 20:30 hores per a públic general.

La Société de la Mouffette proposa este espectacle nadalenc, limitat a 60 espectadors per sessió, en el qual revisa la història del senyor Scrooge a través del teatre d’objectes.

Vera González encapsula Charles Dickens i crea un espectacle multidisciplinari amb una nova mirada i una forma contemporània de tractar els clàssics que va directament a la seua essència, acostant-los al públic actual.

D’altra banda, el dissabte 23 de novembre, a les 20:30 hores, la dansa pren el relleu de la programació de l’Arniches per a oferir *Corps Seul* de Christine Cloux, Premi Max 2024 a la millor intèrpret de dansa i millor ballarina en l’última edició dels Premis de les Arts Escèniques de la Generalitat, 2023.

*Corps Seul* és un espectacle de dansa en format de solo, en el qual Christine Cloux, acompanyada per la música en directe de Daniel Santos, reivindica el paper de la dona madura en l’àmbit de la dansa professional.

Este espectacle evoca la memòria de les danses viscudes al llarg de la seua carrera professional, que l’han col·locada com una de les grans figures de la dansa contemporània del nostre país.

Entrades a la venda en la [pàgina web de l’IVC](https://ivc.gva.es/val/ivc-val/programacio-ivc/teatre-arniches-d-alacant).

Fecha: 20/11/2024